Щэнейрэ чемпион
Нижегородскэ областым хыхьэ Кстовэ къалэм щекIуэкIащ Iэпщэрыбанэ зэзауэхэм Урысейм и Лъэпкъ гвардием и къэралпсо чемпионат. Абы япэ увыпIэр къыщихьащ Къэбэрдей-Балъкъэрым щыщ, спортым щIыхь зиIэ и мастер Беслъэней Нурмухьэмэд.
Къыхэдгъэщынщи, мыпхуэдэ зэхьэзэхуэхэм иджы ещанэу чемпион щохъу Беслъэнейр. Нурмухьэмэд и ехъулIэныгъэхэм ящыщщ щэнейрэ дунейпсо чемпион, щэнейрэ Европэм и чемпион, 8-рэ Урысейм и чемпион зэрыхъуар.
Спортсменыр егъасэ Мамхэгъ Iэдэм.
ЖЫЛАСЭ Замир.
